Jewellery
బంగారం, వెండిపై కేరళీయులకే ఎక్కువ మోజు
న్యూఢిల్లీ, డిసెంబరు 24: దేశంలో అన్ని రాష్ట్రాలకంటే కేరళలోనే బం గారం, వెండి ఆభరణాల సంపదను ఎక్కువ కలిగి ఉన్నట్లు తేలింది.
అంతేకాకుండా కేరళీయులకు వెండి బంగారంపై ఇతరులకంటే మోజు ఎక్కువని తేల్చింది. కేరళలో ఒక సాగు కుటుంబానికి 1.61 లక్షల విలువైన బంగారం వెండి ఉంటే ఆ మొత్తం బీహార్‌లోని సగటు కుటుంబం కలిగి ఉన్న విలువల కంటే 18 రెట్లు ఎక్కువని తేలింది. బీహార్‌లోని పట్టణప్రాంతంలో నివసిస్తున్న కటుంబాలకంటే 15రెట్లు ఎక్కువ మొత్తం కేరళ పట్టణ ప్రాంత వాసులు వెండి బంగారం కలిగి ఉన్నట్లు అంచ నా. జాతీయ సగటుకంటే కేరళ సగటు ఎక్కువ ఉన్నట్లు అంచనా. ప్రధానంగా కేరళకు గల్ఫ్‌ దేశాలనుంచి వస్తున్న జమలే అధికంగా ఉన్నం దున వెండి బంగారంపై ఎక్కువ పెట్టుబడులు పెడుతున్నారు. జాతీయ నమూనా సర్వే సంస్థ (ఎన్‌ఎస్‌ఎస్‌ఒ) నిర్వహించిన సర్వేను బట్టి చూస్తే వివిధ ప్రాంతాలు రాష్ట్రాల ప్రజల జీవన శైలి, బులియన్‌ జ్యుయెలరీపై వారికి ఉన్న మక్కువను తేటతెల్లంచేస్తోంది.
దేశంలోని 82శాతం కుటుంబాలు వెండి బంగారాన్ని కొంతమొత్తంలో ఉంచుకునేందుకే ఇష్టపడుతున్నాయి. ఎందుకంటే ప్రభుత్వం ఎక్కువ ఆంక్షలు పెడుతుండటం వల్ల పట్టణప్రాంతాల్లో తక్కువ మొత్తానికే ఇష్టపడుతు న్నారు. గోవా, హిమాచల్‌ప్రదేశ్‌, కర్ణాటక, తమిళ నాడు, తెలంగాణ వంటి రాష్ట్రాల్లో 90శాతం మంది ప్రజలు ఎక్కువగా పట్టణప్రాంతాలవారు విలువైన ఆభరణాలు, బంగారంపట్ల మోజు చూపుతున్నారు. అన్ని రాష్ట్రాలకంటే కేరళ అగ్రస్థానంలో నిలిస్తే బీహార్‌ అతితక్కువస్థాయిలో ఉంది. ఇక మిజోరం రాష్ట్రానికివస్తే గ్రామీణప్రాంతాల్లోబులియన్‌, జ్యుయె లరీలు 1801రూపాయలుగా మాత్రమే ఉంటే పట్టణప్రాంతాల్లో 16,248రూపాయల విలువైనవి మాత్రమే ఉంచుకుంటున్నారు.
దక్షిణాదికుటుంబా లు జాతీయ సగటు కంటే ఎక్కువ ఉంది. హిమా చల్‌ప్రదేశ్‌లో మరింత ఎక్కువ మంది వెండి బంగా రానికి మోజుచూపుతున్నారు. కేరళలో సగటున 1,61,211 రూపాయలు విలువైన ఆభరణా లుంటే తమిళనాడులో 1,08,094, గోవాలో 1,06,327రూపాయలు, హిమాచల్‌ప్రదేశ్‌లో 71,089రూపాయలు, గుజరాత్‌లో 70,500 విలువైన ఆభరణాలను కలిగి ఉన్నారు. అతి తక్కువస్థాయిలో పశ్చిమబెంగాల్‌ రూ.13,443, మేఘాలయ 11,895, బీహార్‌ రూ.8820, జార్ఖం డ్‌ రూ.7389 మిజోరం రూ.1801 రూపాయలు విలువైనవి మాత్రమే కలిగి ఉన్నారు.
ఇక పట్టణ ప్రాంతాల్లో కేరళీయులే అగ్రస్థానంలో ఉన్నారు. రూ.2,59,608 రూపాయలు, గోవాలో 2,00,346రూపాయలు, తమిళనాడులో 1,86,738 రూపాయలు, తెలంగాణలో 1,28,800, హిమాచల్‌ప్రదేశ్‌లో 1,09,801 రూపాయల విలువైన ఆభరణాలు కలిగి ఉన్నా రు. ఇక అత్యంత తక్కువ పట్టణప్రాంతాల్లో అరుణాచల్‌ప్రదేశ్‌ రూ.28,803లు, మేఘా లయ 26,623, నాగాలాండ్‌ 25,545, బీహా ర్‌ 18,161, మిజోరం 16,248 రూపాయలు విలువైన ఆభరణాలు కలిగి ఉన్నట్లు తేలింది. గ్రామీణప్రాంతాల్లో జాతీయ సగటు రూ.39,775 లు కాగా, పట్టణ ప్రాంతాల్లో రూ.85,474గా ఉంది. టాప్‌ 5స్థానాల్లో ఉన్న రాష్ట్రాలు జాతీయ సగటును సైతం అధిగమించడం విశేషం.